

**Сапа бойынша есеп**

2024 жылға Қазақстан Республикасының

Кәсіпорындарында ақпараттық-коммуникациялық технологияларды пайдалану туралы

**Мазмұны**

S. 1 Байланыс деректері

S. 2.Өзектілік-Кіріспе

S. 3 Метадеректерді жаңарту

S. 4 Статистикалық ақпаратты ұсыну

S. 5 Өлшем бірлігі

S. 6 Есепті кезең

S. 7 Құқықтық негізі

S. 8.Құпиялылық және деректерді қорғау

S. 9 Жарияланым саясаты

S. 10 Тарату жиілілігі

S. 11 Тарату форматы, қолжетімділік және дәлдік

S. 12 Құжаттаманың қолжетімділігі

S. 13 Сапаны басқару

S. 14 Өзектілік

S. 15 Дәлдік және сенімділік (байқау түрін ескере отырып толтырылады)

S. 16 Уақыттылық және ұқыптылық

S. 17 Салыстырмалылық

S. 18 Келісушілік

S. 19 Жүктеме

S. 20 Деректерді қайта қарау

S. 21 Статистикалық деректерді өңдеу

S. 22 Ескерту

S.1 Байланыс деректері

S.1.1 Ұйым

Қазақстан Республикасы Стратегиялық жоспарлау және реформалар агенттігінің Ұлттық статистика бюросы

S.1.2 Құрылымдық бөлімше

Қызмет көрсету және энергетика статистикасы департаменті

S.1.3 Байланыс адамының аты

Рысбаева Ұлжан Тұрдалықызы

S.1.3.1 Жауапты құрылымдық бөлімше басшысының аты

Мисюра Марина Владимировна

S.1.5 Байланыс адамының пошталық мекенжайы

010000, Қазақстан, Астана қаласы, Есіл өзені сол жағалауы, Мәнгілік ел көшесі, 8, Министрліктер үйі, 4 - кіреберіс

S.1.6 Байланыс адамының электрондық мекенжайы

u.rysbaeva@aspire.gov.kz

S.1.7 Байланыс адамының телефоны

+7 7172 749328

S.2 Өзектілік-Кіріспе

Ақпараттық-коммуникациялық технологиялардың (бұдан әрі - АКТ) даму деңгейі ел экономикасының бәсекелестігіне белгілі бір дәрежеде әсер етеді.

Экономиканың заманауи даму деңгейіне кәсіпкерлік сектор, азаматтық қоғам мен мемлекеттің өзара іс-қимыл деңгейі сәйкес болуы тиіс. Оған АКТ-ны дамыту мен қолданусыз жету мүмкін емес.

АКТ - ақпартатты жинау, өңдеу, сақтау, тарату, көрсету және оны пайдаланушылардың мүдделеріне пайдалану мақсатында біріктірілген әдістер, өндірістік процестер мен бағдарламалық-техникалық құралдар жиынтығы.

Мемлекеттік органдарды ұлттық жоба бағдарламаларының іс-шараларын орындау бойынша ақпараттық қамтамасыз ету шеңберінде, кәсіпорындарда АКТ-ны пайдалану деңгейін сипаттайтын ақпарат жыл сайын қалыптастырылады.

Ұйымдарда АКТ-ны пайдалану статистикасын қалыптастыру үшін «Кәсіпорындарда АКТ пайдалану туралы есеп» 3-ақпарат нысаны бойынша есеп негіз болып табылады. Статистикалық байқаудың негізгі мақсаты Қазақстан Республикасының ұйымдарында АКТ-ны пайдалану деңгейін анықтау болып табылады.

Қазақстан Республикасының Цифрлық даму, инновациялар және аэроғарыш өнеркәсібі министрлігі және басқа пайдаланушылар негізгі пайдаланушылар болып табылады.

Қазақстан Республикасы Стратегиялық жоспарлау және реформалар агенттігі Ұлттық статистика бюросында (бұдан әрі – Бюро) әлеуетті пайдаланушылар мен респонденттер, мүдделі мемлекеттік органдар өкілдерінің қатысуымен жұмыс топтарының (фокус-топтар) отырыстары өткізіледі, оларда жалпымемлекеттік статистикалық нысандардың көрсеткіштері олардың өзектілігі және ведомстволық статистикалық нысандар мен әкімшілік деректер нысандарының көрсеткіштерімен қайталануын болдырмау мәніне егжей-тегжейлі талданады.

S.3 Метадеректерді жаңарту

S.3.1 Жаңартылған метадеректерді соңғы растау

24.08.2022

S.3.2 Метадеректерді соңғы орналастыру

24.08.2022

S.3.3 Метадеректерді соңғы жаңарту

24.08.2022

S.4 Статистикалық ақпаратты ұсыну

S.4.1 Деректерді сипаттау

Кәсіпорындарда АКТ пайдалану туралы статистикалық байқаудың негізгі көрсеткіштеріне мыналар жатады:

1) Компьютерді пайдаланатын ұйымдар саны;

2) Интернет желісіне қолжетімділігі бар ұйымдар саны;

3) Бұлтты АТ-қызметтерін пайдаланатын ұйымдар саны;

4) Ұйымдардағы компьютерлер саны;

5) АКТ саласындағы АКТ мамандардың саны;

6) Цифрлық технологияларды пайдаланатын өңдеуші өнеркәсіптегі ірі және орта кәсіпорындардың үлесі және т.б.

S.4.2 Жіктеу жүйесі

Іріктемелі зерттеулер жүргізу кезінде статистикалық жіктелім зор маңызға ие. Оларды қолдану жиналатын ақпараттың басқа статистикалық зерттеулер деректерімен салғастырымдылығына және оның сапасына әсер етеді.

Кәсіпорындарда АКТ-ны пайдалану туралы іріктемелі зерттеу жүргізу кезінде мынадай статистикалық жіктеуіштер пайдаланылады:

1) ӘАОЖ – Әкімшілік-аумақтық объектілер жіктеуіші;

2) ЭҚЖЖ – Экономикалық қызмет түрлерінің жалпы жіктеуіші;

3) МНЖ – Меншік нысандары мен түрлерінің жіктеуіші;

4) КМЖ – Заңды тұлғалардың өлшемділігі жіктеуіші;

5) ЭСЖ – Экономика секторларының жіктеуіші.

Осы жіктеуіштер Бюроның [www.stat.gov.kz](http://www.stat.gov.kz) интернет-ресурсында «Негізгі» / «Жіктеуіштер» бөлімінде орналастырылған.

S.4.3 Секторлық қамту

Респонденттер тобы: экономикалық қызмет түрлері Экономикалық қызмет түрлерінің жалпы жіктеуішінің (бұдан әрі - ЭҚЖЖ) 01-03, 05-09, 10-33, 35, 36-39, 41-43, 45-47, 49-53, 55-56, 58-63, 64.19, 64.92, 65, 68-74, 77-82, 86, 93, 95.1 кодтарына сәйкес саны 100 адамнан асатын заңды тұлғалар және (немесе) олардың құрылымдық және оқшауланған бөлімшелері - жаппай әдіспен, саны 100 адамға дейінгілер - іріктемелі әдіспен.

S.4.4 Статистикалық тұжырымдамалар және анықтамалар

1) Құралдар: «Кәсіпорындарда ақпараттық-коммуникациялық технологияларды пайдалану туралы есеп» (индексі 3-ақпарат, кезеңділігі жылдық) статистикалық нысаны.

2) Байқау типі: іріктемелі.

3) Респонденттердің ұсыну мерзімі есепті кезеңнен кейінгі 19 қаңтарға (қоса алғанда) дейін. Осы статистикалық нысанды тапсыру қағаз жеткізгіште немесе электрондық түрде жүзеге асырылады. Статистикалық нысанды электрондық түрде толтыру «Деректерді оn-line режимде жинау» ақпараттық жүйесі арқылы жүзеге асырылады, Бюроның [www.stat.gov.kz](http://www.stat.gov.kz) интернет-ресурсында «Респонденттерге» / «Респонденттің кабинеті» бөлімінде орналастырылған.

Нысанды соңғы қайта қарау 2022 жылы болды, статистикалық нысан Бюроның [www.stat.gov.kz](http://www.stat.gov.kz) интернет-ресурсындағы «Респонденттерге» / «2025 жылғы статистикалық нысандар» / «Жылдық нысандар» бөлімінде орналастырылған

S.4.5 Статистикалық объект

Заңды тұлғалар және (немесе) олардың құрылымдық және оқшауланған бөлімшелері

S.4.6 Бас жиынтық (зерттеу бірліктерін іріктеу қағидаты)

АКТ пайдаланатын ұйымдарды зерттеу жылдық негізде іріктемелі әдіспен жүргізіледі.

Бас жиынтықты анықтау үшін қажетті жіктелімдік және мекенжай деректерімен бірліктердің толық тізбесі бар Статистикалық бизнес тіркелім (бұдан әрі - СБТ) пайдаланылады.

Ұйымдарда АКТ пайдалануды зерттеу бойынша іріктемелі жиынтықты қалыптастырудың негізгі өлшемшарттарына мыналар жатады:

1) кәсіпорындар бойынша (ЭҚЖЖ кодтары 01-03, 05-09, 10-33, 35, 36-39, 41-43, 45-47, 49-53, 55-56, 58-63, 64.19, 64.92, 65, 68-74, 77-82, 86, 93, 95.1):

- белсенділік коды: 1 - кәсіпорын белсенді;

- мөлшерлік коды: 105-160 (шағын) (10%);

- мөлшерлік коды: 215-225 (орта) (100%);

- мөлшерлік коды: 305-311 (ірі) (100%).

Іріктемелі жиынтық Бюроның www.stat.gov.kz интернет-ресурсындағы «Негізгі»/ «Әдіснама»/ Статистикалық байқауларға арналған іріктемесінің жиынтығын қалыптастыру бөлімінде орналастырылған, Қазақстан Республикасы Ұлттық экономика министрлігі Статистика комитеті төрағасының 2016 жылғы 22 тамыздағы № 169 бұйрығымен бекітілген «Кәсіпорындарға іріктемелі зерттеулер жүргізу бойынша әдістемесіне» сәйкес іріктеме дизайнына тапсырыс беру негізінде қалыптастырылады.

S.4.7 Аумақтық қамту

Қазақстан Республикасы (барлық облыстар, республикалық маңызы бар қалалар)

S.4.8 Уақытпен қамту

Қазақстанда кәсіпорындарда АКТ-ны пайдалану бойынша зерттеу 2004 жылдан бастап жыл сайынғы негізде жүргізіледі. 2004-2024 жылдардағы уақыттық қатарлар бар.

S.4.9 Базалық кезең

Зерттеу жылының алдындағы жыл базалық кезең болып табылады.

S.5 Өлшем бірлігі

Адам, мың теңге және бірлік

S.6 Есепті кезең

Жыл

S.7 Құқықтық негіз

S.7.1 Құқықтық база

1. «Мемлекеттік статистика туралы» Қазақстан Республикасының 2010 жылғы 19 наурыздағы № 257-IV Заңы.

2. Қазақстан Республикасы Статистика агенттігі төрағасының 2010 жылғы 9 шілдедегі № 173 бұйрығымен бекітілген (Нормативтік құқықтық актілерді мемлекеттік тіркеу тізілімінде № 6459 болып тіркелген) Респонденттердің алғашқы статистикалық деректерді ұсыну қағидалары.

3. Бюро басшысының бұйрығымен бекiтілетін Статистикалық жұмыстар жоспары.

4. Бюро басшысының бұйрығымен бекітілетін Ресми статистикалық ақпаратты тарату графигі.

5. Қазақстан Республикасы Ұлттық экономика министрлігі Статистика комитеті төрағасының 2016 жылғы 21 қазандағы № 246 бұйрығымен бекітілген «Ақпараттық-коммуникациялық технологиялар статистикасы бойынша әдістеме».

S.8 Құпиялық және деректерді қорғау

S.8.1 Құпиялылық саясаты

1. «Мемлекеттік статистика туралы» Қазақстан Республикасының 2010 жылғы 19 наурыздағы Заңының 8-бабы, оған сәйкес респонденттер ұсынатын деректердің құпиялылығы мен қорғалуының кепілі қамтамасыз етіледі.

2. 2015 жылғы 29 қазандағы Қазақстан Республикасы Кәсіпкерлік кодексінің 28-бабы коммерциялық құпияны құрайтын ақпаратты қорғауды қамтамасыз етеді.

3. Бюро басшысының 2021 жылғы 10 ақпандағы № 20 бұйрығымен бекітілген Ақпараттық қауіпсіздік саясаты (бұдан әрі – Саясат) Бюро ақпараттық қауіпсіздігін қамтамасыз ету саласындағы мақсаттарын, міндеттерін, басқару қағидаттары мен практикалық тәсілдерін айқындайды. Саясаттың негізгі мақсаты ресми статистикалық ақпараттың қолжетімділігін, оның тұтастығын және теңтүпнұсқалығы шартында Бюро есептеу техникасы құралдарында өңделетін және сақталатын ақпараттың құпиялылығын қамтамасыз ету болып табылады.

S.8.2 Құпиялылық – деректермен жұмыс істеу

Қазақстан Республикасы Статистика агенттігі төрағасының 2010 жылғы 2 шілдедегі № 168 бұйрығымен бекітілген Дерекқорларды сәйкестендірілме түрінде ғылыми мақсаттарда ұсыну және пайдалану қағидалары (Қазақстан Республикасы Әділет министрлігінде 2010 жылғы 13 тамызда № 6388 болып тіркелді).

S. 9 Жарияланым саясаты

S.9.1 Жарияланым күнтізбесі

«Мемлекеттік статистика туралы» Қазақстан Республикасының 2010 жылғы 19 наурыздағы № 257-IV Заңының 26-бабы 1, 2-тармақтары.

2025 жылға Статистикалық жұмыстар жоспары және Ресми статистикалық ақпаратты тарату графигі Мемлекеттік органдардың бірыңғай платформасында [www.gov.kz](http://www.gov.kz). «Мемлекеттік органдар» / «Басқалары» / «Қазақстан Республикасы Стратегиялық жоспарлау және реформалар агенттігі» / «Бюро» / «Құжаттар» бөлімінде қолжетімді.

S.9.2 Графикке қол жеткізу

2025 жылға Ресми статистикалық ақпаратты тарату графигі

Мемлекеттік органдардың бірыңғай платформасында [www.gov.kz](http://www.gov.kz). «Мемлекеттік органдар» / «Басқалары» / «Қазақстан Республикасы Стратегиялық жоспарлау және реформалар агенттігі» / «Бюро» / «Құжаттар» бөлімінде қолжетімді.

S.9.3 Пайдаланушы үшін қол жеткізу

Бюроның [www.stat.gov.kz](http://www.stat.gov.kz). интернет-ресурсында «Негізі» / «Статистика» / «Салалық статистика» / «Ақпараттық-коммуникациялық технологиялар және байланыс статистикасы» / «Электрондық кестелер» бөлімінде.

S.10 Тарату жиілілігі

Жыл сайын

S.11 Тарату форматы, қолжетімділік және нақтылық

S.11.1 Жаңалықтарды жариялау

S.11.2 Жарияланымдар

1) «Қазақстан Республикасының кәсіпорындарында ақпараттық-коммуникациялық технологияларды пайдалану туралы» электрондық кестелер, Бюроның [www.stat.gov.kz](http://www.stat.gov.kz) интернет-ресурсында «Негізі» / «Статистика» / «Салалық статистика» / «Ақпараттық-коммуникациялық технологиялар және байланыс статистикасы» / «Электрондық кестелер» бөлімінде орналастырылған;

3) Негізгі көрсеткіштер және серпінділік кестелер Бюроның [www.stat.gov.kz](http://www.stat.gov.kz) интернет-ресурсында «Негізі» / «Статистика» / «Салалық статистика» / «Ақпараттық-коммуникациялық технологиялар және байланыс статистикасы» / «Динамикалық қатарлар» / «АКТ-ны пайдалану туралы» бөлімінде орналастырылған.

S.11.3 Оn-line режимінде деректер базасы

Бюроның [www.stat.gov.kz](http://www.stat.gov.kz) интернет-ресурсында «Талдау» Ақпараттық-талдау жүйесі / «Ақпараттық-коммуникациялық технологиялар статистикасы» / «Кәсіпорындардың АКТ пайдалануы».

S.11.3.1 AC1. Деректер кестесі-кеңестер

Іске асырылмаған.

S.11.4 Микродеректерге қолжетімділік

Қазақстан Республикасы Статистика агенттігі төрағасының 2010 жылғы 2 шілдедегі № 168 бұйрығымен бекітілген Деректер базаларын сәйкестендірілмеген түрінде ғылыми мақсаттарда ұсыну және пайдалану қағидалары (Қазақстан Республикасы Әділет министрлігінде 2010 жылғы 13 тамызда № 6388 болып тіркелді).

S.11.5 Өзге де

Қолданылмайды.

S.11.5.1 AC2. Метадеректер-кеңестер

Іске асырылмаған.

S.12 Құжаттаманың қолжетімділігі

S.12.1 Әдіснама бойынша құжаттама

1) Қазақстан Республикасы Ұлттық экономика министрлігі Статистика комитеті төрағасының 2016 жылғы 21 қазандағы № 246 бұйрығымен бекітілген «Ақпараттық-коммуникациялық технологиялар статистикасы бойынша әдістеме» (Қазақстан Республикасы Әділет министрлігінде 2016 жылғы 23 қарашада № 14447 болып тіркелген). Бюроның www.stat.gov.kz интернет-ресурсында «Әдіснама» / «Ақпараттық-коммуникациялық технологиялар және байланыс статистикасы» бөлімінде орналастырылған;

2) «Статистика бойынша әдіснамалық ереже 2018 жыл», төртінші басылым, толықтырылған. Бюроның www.stat/gov.kz интернет-ресурсында «Әдіснама» бөлімінде орналастырылған;

3) «Ақпараттық қоғам статистикасы бойынша әдістемелік көмек 2015 жыл» Еуростат әдіснамасы Еуростаттың www.ec.europa.eu интернет-ресурсында орналастырылған.

S.12.2 Сапа бойынша құжаттама

1. Қазақстан Республикасы Ұлттық экономика министрлігі Статистика комитеті төрағасының 2020 жылғы 16 қарашадағы бұйрығымен бекітілген Сапа саласындағы саясат.

2. Тиісті құрылымдық бөлімшенің сапа саласындағы мақсаттары.

3. Сапа менеджменті жүйесінің құжатталған ақпараты: Сапа жөніндегі нұсқаулық; Құжатталған рәсімдер; Нұсқаулықтар; Процесстер карталары.

4. Қазақстан Республикасы Ұлттық экономика министрлігінің Статистика комитеті төрағасының 2015 жылғы 30 наурыздағы № 53 бұйрығымен бекітілген Мемлекеттік органдардың статистикалық ақпаратты түзу процесін сипаттаудың үлгілік әдістемесі;

5. Қазақстан Республикасы Ұлттық экономика министрлігінің Статистика комитеті төрағасының 2018 жылғы 23 мамырдағы № 63 бұйрығымен бекітілген Ресми статистикалық ақпараттың сапасын бағалау әдістемесі.

S.13 Сапаны басқару

S.13.1 Сапаны қамтамасыз ету

Ұйымдардағы АКТ статистикасы бойынша деректердің сапасы және анықтығы жалпы мақұлдаған рәсімдермен құпталады:

- бастапқы есепке алу негізгі принциптерді сақтау;

- тауарлардың, өнімдердің, қызметтердің стандартты статистикалық сыныптамасын пайдалану;

- бастапқы деректерді жинау және өңдеу кезеңдерінде әртүрлі бақылауларды (форматтық-логикалық, арифметикалық) жетілдіру және енгізу;

- бастапқы деректердің дұрыстығын растау үшін респонденттерден қосымша ақпарат алу;

- динамикада статистикалық деректерге салыстырмалы талдау жүргізу;

- деректердің сапасын жақсарту, статистикалық нысанның кейбір сұрақтары бойынша жауап алынбауды азайту және статистикалық нысанды дұрыс толтыруды тексеру мақсатында бастапқы деректерді электронды форматты енгізу деңгейіне дұрыстықты тексеру анықталған, сондай-ақ бастапқы статистикалық ақпаратты өңдеу бойынша бағдарламалық қамтамасыз етуге әртүрлі форматты-логикалық бақылаулар қосылған.

S.13.2 Сапаны бағалау

«Ақпараттық-коммуникациялық технологиялар статистикасы бойынша әдістеме» халықаралық стандарттарға сәйкес келеді.

S.14 Өзектілік

S.14.1 Пайдаланушылардың қажеттіліктері

Ақпараты пайдаланушылар: Қазақстан Республикасының Цифрлық даму, инновациялар және аэроғарыш өнеркәсібі министрлігі, Қазақстан Республикасы Ұлттық экономика министрлігі, мемлекеттік органдар, жеке және заңды тұлғалар, орталық және жергілікті атқарушы органдар - талдау жұмыстары үшін

S.14.2 Пайдаланушылардың қанағаттанушылығы

Пайдаланушының сауалнамасына Бюроның [www.stat.gov.kz](http://www.stat.gov.kz) интернет-ресурсында «Негізгі» / «Сауалнама» / «Пайдаланушының сауалнамасы» бөлімінде орналасқан.

S.14.3 Толықтылығы/R1. Деректердің толықтығы - үлес

S.15 Дәлдік және сенімділік (байқау түрін ескере отырып толтырылады)

S.15.1 Жалпы дәлдік

Кәсіпорындарда АКТ-ны пайдалану бойынша жалпымемлекеттік зерттеу ықтимал қателер азайтылған және бақылауда болатындай етіп қалыптастырылған. Зерттеу жүргізу кезінде, статистикада кездейсоқ қателер (құны бойынша деректерді дұрыс толтырмау, маманның есепті енгізу кезінде қателері және т.б.) деп аталатын дәлсіздіктер болуы мүмкін. Мұндай қателерді облыстар мен Алматы, Астана, Шымкент қалаларының статистика департаменттері және Бюро статистикалық байқау жүргізу барысында анықтайды және түзетеді.

2024 жылы өз қызметінде АКТ-ны пайдаланатын кәсіпорындарға іріктемелі зерттеу жүргізілді. Ірі, орта ұйымдар, мемлекеттік басқару органдары қызметкерлер санына қарамастан жаппай әдіспен, шағын ұйымдар іріктемелі әдіспен зерттелді.

2024 жылы есеп берген ұйымдар саны 172335 бірлікті құрады, одан компьютерді пайдаланғандар 78,0% (134416 бірлік), Интернет желісіне қолжетімділігі барлар 76,0% (131012 бірлік) және тек 11,7% (20126 бірлік) ұйымдар бұлтты АТ-қызметтерін пайдаланды. Цифрлық технологияларды пайдаланатын өңдеуші өнеркәсіптегі ірі және орта кәсіпорындардың үлесі 19,2% құрады.

**2024 жылға Интернет желісіне қолжетімділігі бар ұйымдар үлесі**

**2024 жылға ұйымдарда Интернет желісіне қосылған компьютерлердің үлесі**

Ұйымдардың АКТ-ға жұмсаған шығындарының жалпы сомасы 678,0 млрд. теңгені құрады.

S.15.2 Іріктеме қатесі - индикаторлар/A1.

Кәсіпорындарда АКТ-ны пайдалану бойынша зерттеу кездейсоқ іріктемеге негізделген іріктемелі зерттеу негізінде жүргізіледі.

Осылайша, нәтижелердің нақтылығын қателерді есептеу шеңберінде бағалауға болады.

Салыстырмалы стандартты қателер іріктемелі зерттеу жүргізілгеннен кейін есептеледі. «Салыстырмалы стандартты қатенің» мөлшері бас жиынтықтың шынайы мәнінен іріктеме алынған нәтижесінің ауытқу пайызын бағалайды.

Іріктеменің салыстырмалы стандартты қатесі іріктеме көлеміне кері пропорционалды, яғни іріктеме көлемін төрт есеге ұлғайтқан сайын, оның қателері екі есе азаяды.

S.15.3 Іріктемемен байланысты емес қате

Іріктемелі зерттеуге негізделмеген қателер алғашқы статистикалық деректерді ұсыну кезіндегі міндеттіліктің арқасында зерттеу жүргізу барысында жауап алынбау болмайды. Кәсіпорындарда АКТ-ны пайдалану бойынша зерттеуді жүргізу кезінде іріктемеге байланысты қателер болған жоқ.

S.15.3.1 Қамту қатесі

Қолданылмайды.

S.15.3.1.1 A2.Қамтуды арттыру-үлесі

Қолданылмайды.

S.15.3.1.2 A3.Жалпы бірліктер - арақатынас

Қолданылмайды.

S.15.3.3 Жауап жоқ болу қателері

S.15.3.3.1 A4.Жауап жоқ болу бірлігі - үлесі

Қолданылмайды.

S.15.3.3.2 A5.Жауап жоқ болу тармағы үлесі

Қолданылмайды.

S.16 Уақыттылық және ұқыптылық

S.16.1 Уақыттылық

S.16.1.1 TP1.Күту кезеңі-алғашқы нәтижелер

Респонденттер ұсынған мерзімнен бастап бірінші жарияланымға дейін алғашқы нәтижелерді өңдеуге жұмсалған уақыт орташа есеппен 56 күнді құрайды.

Нәтижелер жыл сайын, Статистикалық жұмыстар жоспары және Ресми статистикалық ақпаратты тарату графигінде бекітілген тізбе мен мерзімдерге сәйкес жарияланады.

S.16.1.2 TP2.Күту кезеңі – соңғы нәтижелер

Нәтижелер жыл сайын, ағымдағы жылға бекітілген Статистикалық жұмыстар жоспарына сәйкес жарияланады, нәтижелер түпкілікті болып табылады.

S.16.2 Ұқыптылық

S.16.2.1 Ұқыптылық/TP3

Деректер Бюро басшысының бұйрығымен бекітілетін Статистикалық жұмыстар жоспарына және Ресми статистикалық ақпаратты тарату графигіне сәйкес жарияланады.

S.17 Салыстырмалылық

S.17.1 Географиялық салыстырмалылығы

Деректер ҚР өңірлері арасында салыстырмалы.

S.17.1.1 Ағындардың айналы статистика бойынша ассиметриясы-коэффициенті/CC1

Қолданылмайды.

S.17.2 Салыстырылатын уақыттық қатарлардың ұзақтығы/CC2

АКТ статистикасы бойынша динамикалық көрсеткіштер 2004 жылдан бері салыстырмалы және үздіксіз. 2004-2024 жылдарға уақыттық қатарлар бар, Бюроны [www.stat.gov.kz](http://www.stat.gov.kz) интернет-ресурсы «Негізі» / «Статистика» / «Салалық статистика»/ «Ақпараттық-коммуникациялық технологиялар және байланыс статистикасы» / «Динамикалық қатарлар» / «АКТ-ны пайдалану туралы» бөлімінде орналастырылған.

S.18 Келісушілік

* + 1. S.18.1 Сыртқы келісушілік, айқасқан

АКТ статистикасы бойынша әдістеме КАЗСТАТ жобасы шеңберінде (Ұлттық статистика жүйесін нығайту жөніндегі жоба) алынған, Германия және Испания статистикалық офистері сарапшыларының халықаралық ұсынымдарына және Еуростат стандарттарына сәйкес әзірленген.

S.18.2 Ішкі келісушілік

S.19 Жүктеме

Респонденттің қалауымен деректерді жинау қағаз жеткізгіште және электрондық түрде жүзеге асырылады.

Деректерді онлайн-режимде жинау кезінде респондентке әдеттегі енгізу қателеріне жол бермейтін автоматтандырылған арифметикалық-логикалық бақылаулар көзделген. Ақпаратты өңдеу процестері жергілікті бағдарламалық кешендерді қолдана отырып автоматтандырылған, кіріс және шығыс ақпаратты бақылау қарастырылған. Нысанды толтыруға жұмсалған орташа уақыт 1-2 сағатты құрайды.

Басқа зерттеулермен қайталау жоқ. Әкімшілік деректер пайдаланылмайды.

S.20 Деректерді қайта қарау

S.20.2 Деректерді қайта қарау/A6

2024 жылға қайта жариялау болған жоқ.

S.21 Статистикалық деректерді өңдеу

S.21.1 Бастапқы деректер

Ұйымдардағы АКТ статистикасы бойынша статистикалық ақпарат «Кәсіпорындарда ақпараттық-коммуникациялық технологияларды (АКТ) пайдалану туралы есеп» 3-ақпарат нысаны бойынша респонденттердің алғашқы есептерінің негізінде қалыптасады.

Статистикалық байқау іріктемелі әдіспен жүргізіледі.

Ұйымдарда АКТ пайдалануды зерттеу бойынша іріктемені қалыптастыру кезінде қарапайым кездейсоқ іріктеме әдісін пайдалана отырып стратификацияланған іріктеме пайдаланылады.

Осы зерттеудегі мақсатты жиынтық экономикалық қызмет түрлері, кәсіпорындардың мөлшерлілігі және өңірлер бойынша стратификацияланады.

Іріктемелі жиынтықтың деректері тарату коэффициентін қолдана отырып бас жиынтыққа таратылады.

Тарату коэффициенті страталар бойынша есептелінеді.

S.21.2 Зерттеу кезеңділігі

Жылдық

S.21.3 Бастапқы статистикалық деректерді жинау әдісі (тәсілі)

АКТ статистикасы бойынша статистикалық нысанды тапсыру қағаз жеткізгіште немесе электрондық түрде жүзеге асырылады.

Статистикалық нысанды электрондық түрде толтыру Бюроның [www.stat.gov.kz](http://www.stat.gov.kz) интернет-ресурсында орналастырылған «Деректерді оnline режимде жинау» ақпараттық жүйесі арқылы жүзеге асырылады.

S.21.4 Бастапқы статистикалық деректердің анықтығы

Деректердің сапасын жақсарту, статистикалық нысанның кейбір сұрақтары бойынша жауап алынбауды азайтуды және статистикалық нысанды дұрыс толтыруды тексеру мақсатында бастапқы статистикалық деректерді электрондық форматта енгізу деңгейінде анықтығын тексеру белгіленген, сондай-ақ бастапқы статистикалық ақпаратты өңдеу бойынша бағдарламалық қамтамасыз етуге әртүрлі форматты-логикалық бақылаулар енгізілген.

Форматты-логикалық бақылаулар: бөлімдер, модульдер, тармақтар арасында.

S.21.5 Импутация - үлесі /А7

Қолданылмайды.

S.21.6 Түзету

S.21.6.1 Маусымдық ауытқуларға түзетулер

Қолданылмайды.

S.22 Ескерту

Деректердің сапасын қамтамасыз ету бойынша жұмысты жалғастыру.